stanford-oval/wikipedia huggingface dataset:
Uuksunjoki
Uuksunjoen valuma-alue > Sivujoet

Uuksunjoen suurimpia sivu-uomina on kaksi sivujokea ja muutama sivuoja, jotka on lueteltu alla sijaitsevassa taulukossa. Taulukon tietojen lähteet on esitelty taulukon alla ja eritelty riveittäin taulukon oikeassa sarakkeessa.
| Sivu-uoman nimi suom>    | Nimi ven>      | Pääuoman kohta   | Etäisyys Laatokasta (km) | Pituus (km)   | Virtaama (MQ m³/s)   | Valuma- alue (km²) | Lähteet     |
| --- | --- | --- | --- | --- | --- | --- | --- |
Uuksunjoki laskee Laatokan itärantaan
| Hepo-oja | Hepooja (Хепооя) | alajuoksu | 8 |  |  |  | 6,3,3,3,–,–,– |
| Mustaoja | Mustajoki (Мустайоки) | alajuoksu | 13 | 15 |  |  | 6,3,3,2,2,–,– |
| Hako-oja | Hakooja (Хакооя) | alajuoksu | 19 |  |  |  | 6,3,3,3,–,–,– |
| Halinoja | Halinoja (Халиноя) | alajuoksu |  |  |  |  | 6,3,3,–,–,–,– |
| Pensaanjoki | Pensanjoki (Пенсанйоки) | alajuoksu | 34 | 29 |  | 211 | 6,3,3,2,2,–,2 |
| Uomasoja | Uomasoja (Уомасоя) | alajuoksu | 37 | 6 |  |  | 6,3,3,2,2,–,– |
| Kurenoja | Kureoja (Куреноя) | alajuoksu | 41 |  |  |  | 6,3,3,3,–,–,– |
| Haahkanpuro |  | alajuoksu |  |  |  |  | 6,–,3,–,–,–,– |
| Petraoja | Petrooja (Петрооя) | alajuoksu |  |  |  |  | 6,3,3,–,–,–,– |
| Kaartojoki | Kaartojoki (Каартойоки) | Uuksunjärvi | 80 |  |  |  | 6,3,3,3,–,–,– |
| Muuannonjoki | Muannonjoki (Муаннонйоки) | yläjuoksu | 95 | 21 |  | 153 | 6,3,3,2,2,–,2 |
| Haukioja | Haukioja (Хаукиоя) | yläjuoksu |  |  |  |  | 3,3,3,–,–,–,– |
Pääuomaa on Haukiojan yläpuolella vielä 10 kilometriä.

Lähteet: 1 = sivujoen oma artikkeli, 2 = luettu Venäjän vesistörekisterin tietokannasta (), 3 = katsottu Internetin karttapalveluista, 4 = katsottu joen venäjänkielisen wikipedian artikkelista, 5 = katsottu tarjolla olevista livvinkarjalankielisistä artikkeleista, 6 = katsottu vanhoista suomalaiskartoista
Uuksunjoen valuma-alue > Järviä

Joen pääuomassa sijaitsee monia järviä ja lampia. Kun jokea nousee ylöspäin, saavutaan Hako-ojan jälkeen pohjois-etelä- suuntaiselle harjujaksolle. Joen pohjoispuolella sen nimi on vanhoissa suomalaiskartoissa Kiiskilammensärkkä ja eteläpuolella Rääpöilammenkangas. Kankaan sivuilla esiintyy runsaasti järviä. Aivan joen varteen ovat muodostuneet Lahnalampi, Kaitalampi, Valkealampi, Jänölampi ja Rääpöilampi. Niiden korkeus merenpinnasta on noin 58 metriä. Seuraavat järvet, jotka liittyvät suoraan jokeen, sijaitsevat Uuksujärvellä. Joki virtaa siellä järvialueen läpi ja osa järvistä ovatkin joen läpivirtausjärviä. Ensimmäinen on Pahkapohja, toinen on Uuksujärvi, kolmas Salmenjärvi ja ylin Sirkoinjärvi . Näiden järvien lähellä sijaitsevat Kortejärvi, Polvijärvi, Heinälampi, Koukkulampi, Sammallampi, Ala-Syväjärvi, Syväjärvi ja Mustajärvi. Järvet ovat harjujakson reunoille muodostuneita suppalampia, joita on pieninä vielä runsaasti enemmän. Toinenkin järvialue sijaitsee hieman ylempänä harjun ympäristössä. Joki virtaa Väärätsyn ja Uuksunjärven läpi. Järvien rinnalla sijaitsevat Perttijärvi, Kelijärvi, Perttilampi, Kylkiväärätsy ja Mustalampi. Yläjuoksulla sijaitsee uomassa pieni Tyrynlampi, Mustalampi, Syväväänäkkälampi, Kolotaamatjärvi, Teronvaaranjärvi , Paarajärvi ja Nierijärvi. Viimeisenä tulee latvajärvenä Kuikkajärvi .
Samalta järvialueelta alkavat monet sivu-uomat. Mustaoja  ylettyy järvialueen reunalle ja Riihilampi kuuluu sille. Samoin tekee Hako-oja, jonka valuma-alueella sijaitsevat esimerkiksi Hakolampi, Ressinlampi, Voilampi, Lautalampi ja Louhijärvi . Heroilampi laskee jokeen lyhyttä laskuojaa myöten. Pensaanjoki on suurin sivujoki. Sen varrella ja sivu-uomilla on monia järviä. Niitä ovat esimerkiksi Käsnäsenjärvi, Riuttasenjärvi, Suuri Kääppäjärvi, Pieni Kääppäjärvi, Pensalampi ja Saarijärvi . Uomasoja on lyhyt oja, mutta sen valuma-alueella on monia järviä. Niitä ovat Iso Perälampi, Uomaslampi, Rajalampi, Perttilampi, Sääksjärvi, Maitojärvi, Kuopesjärvi, Kivijärvi, Ruokojärvi, Kotajärvi ja Nuottalampi . Näiden sivu-uomien yläpuolella sijaitsee joen rinnalla neljä lampea: Kurenjärvi, Suuri Pannujärvi Haahkajärvi ja Polvilampi . Uuksjärven kylässä Kortejärven kautta virtaa Kaartojoki. Sen valuma-alueella ovat esimerkiksi Kaartojärvi, Lytsynjärvi, Korpijärvi ja Suuri Kotajärvi . Vääritsyyn laskee Muuannonjoki, jonka valuma-alueella ovat esimerkiksi Sulkionjärvi, Ylä-Sulkionjärvi, Lapiolampi, Leppäjärvi, Muuannonjärvi, Suurijärvi, Ylä-Kiltsunjärvi, Koverojärvi, Latvajärvi ja Anoksenjärvi .
Huomioita

1 2  Asia on luettu venäjänkielisen Wikipedian artikkelista ru:Уксунйоки.
1 2  Asia katsottu Internetin karttapalveluista kuten esimerkiksi Google Earth, GeoMixer ja ACME.
↑  Pääuoman osuudet on päätelty yhdistämällä vesistörekisterin jokitietoja ja Internetin karttapalveluiden järvien vesireittien pituusmittauksia toisiinsa. Päättely on esitetty valuma-alueen kappaleessa ”Pääuoma”. Pääuoman mitta sen sijaan on tutkijoiden ilmoittama.
Aiheesta muualla

Berghell, Hugo: Salmi ja Suojärvi (selitys maalajikarttoihin), Suomen Geologinen yleiskartta, 1927
Melontaa
Jackson Kaujeua

Jackson Kaujeua (3. heinäkuuta 1953 – 27. toukokuuta 2010) oli namibialainen laulaja.
Kaujeua syntyi kylässä lähellä Keetmanshoopia. Hän lähti maanpakoon vuonna 1974. Namibian itsenäisyyskamppailun aikana hän oli aktiivinen muusikko Sambiassa ja Angolassa. Kaujeua palasi Namibiaan vuonna 1989 ja jatkoi uraansa itsenäisyyden aikana. Hän oli yksi ensimmäisistä äänityksiä tehneistä namibialaisista muusikoista. Hän kirjoitti omaelämäkerrallisen teoksen Tears over the Deserts (New Namibia Books, 1994). Kaujeua kuoli vuonna 2010 Katutura State Hospitalissa kärsittyään munuaistaudista. Hänellä oli neljä lasta. Kaujeuan mukaan on nimetty kadut Windhoekissa ja Ongwedivassa.
JD Sports

| JD Sports |
| --- | --- |

 JD Sportsin myymälä
Tunnuslause:  ”king of trainers”, suom. lenkkitossujen kuningas
Yritysmuoto:  Osakeyhtiö
ISIN:  US46618Q1094, GB00BM8Q5M07
Perustettu:  1981
Perustaja:  John Wardle David Makin
Toimitusjohtaja:  Régis Schultz
Puheenjohtaja:  Andy Higginson
Kotipaikka:  Bury, Yhdistynyt Kuningaskunta
Toimiala:  Vähittäiskauppa
Liikevaihto:   8,5 miljardia puntaa (2022)
Liikevoitto:   721,2 miljoonaa puntaa (2022)
Nettotulos:   459,6 miljoonaa puntaa (2022)
Henkilöstö:  44 488 (2022)
Infobox OKVirheellinen NIMI-arvo: 
JD Sports Fashion plc (tunnettu yleensä nimillä JD Sports, JD tai JD Group) on brittiläinen urheilumuotia myyvä yritys, jonka päämaja sijaitsee Buryssä, Isossa-Britanniassa. Yrityksellä on myymälöitä ympäri Eurooppaa, Pohjois-Amerikkaa, Aasiaa ja Australiaa.
Historia

Yrityksen perustivat John Wardle ja David Makin vuonna 1981. Nimi JD juontaa alkunsa perustajien etunimien ensimmäisistä kirjaimista. Yritys avasi myymälän Arndale Centerissä Manchesterissa vuonna 1983, jota pidetään joskus yhtiön virallisena perustamisvuotena.
Myymälät

JD Sportsilla on 1 107 myymälää ympäri maailman tammikuussa 2023. Näistä yli 600 sijaitsee Ison-Britannian ulkopuolella. Vuonna 2023 yritys ilmoitti investoivansa 3 miljardia puntaa, jotta voisi avata 1750 uutta myymälää.
Myymälät > Historia

Vuoteen 1996 mennessä JD oli avannut yhteensä 56 myymälää. Vuoteen 2011 mennessä JD oli avannut myymälöitä suurimpaan osaan Euroopan unionin maista, pääasiassa Saksaan, Irlantiin, Ranskaan, Alankomaihin, Espanjaan, Tanskaan ja Ruotsiin. Vuoteen 2016 mennessä JD avasi viralisesti ensimmäisen myymälänsä Aasiassa, Malesiassa. Huhtikuussa 2017 JD avasi myymälöitä Australiassa, Etelä-Koreassa huhtikuussa 2018, Singaporessa toukokuussa 2018 ja Thaimaassa lokakuussa 2018.
Vuoden 2021 joulukuussa JD osti 80 prosenttia Kreetalla sijaitsevasta Cosmos Sportista. Vuonna 2022 JD aloitti yhteisyrityksen Indonesiassa avatun Erajaya Active Lifestylen kanssa.
Brändit > Go Outdoors

Go Outdoors keskittyy nimensä mukaisesti tuottamaan erilaisia ulkoilussa ja retkeilyssä tarvittavia ja sitä helpottavia varusteita. Sen tavoitteena on inspiroida ja antaa jokaiselle tasaisesti mahdollisuus nauttia ulkoilusta eri muodoissaan. Kyseisen brändin palveluksessa oli yli 2 000 työntekijää vuonna 2020.
Brändit > Go Outdoors > Kiistat

JD myönsi yritykselle paikan hallintoonsa kesäkuussa 2020. Se kuitenkin päätyi ostamaan sen takaisin samassa kuussa 56,5 miljoonalla punnalla ja kertoi aloittavansa sen uudelleenjärjestelyn. Takaisinoston seurauksena monet velkojat menettivät suuren osan rahoistaan.
Brändit > Blacks

Blacks on pitkään toiminut ulkoiluvaatteiden, -jalkineiden ja -varusteiden jälleenmyyjä.
Brändit > millets

Millets painottaa tuotteitaan enemmän rennompaan ulkoiluun ja myy tuotteitaan muun muuassa Peter Sotrmin ja Eurohiken kanssa.
Brändit > Tiso

Tiso on Skotlannin johtava seikkailuurheilun jälleenmyyjä, joka on erikoistunut ulkoiluun, vuoristoon, hiihtoon ja pyöräilyyn. Tiso perustettiin alun perin vuonna 1962.
Brändit > Ultimate Outdoors

Ultimate Outdoorsin tuotteet ovat muun muuassa Rabin, The North Facen ja Marrellin valmistamia ja ne ovat suunniteltu erityisesti erinäisiin seikkailulajeihin.
Brändit > Fishing Republic

Fishing Republic on kalastukseen ja muuhun vastaavaan toimintaan liittyjen tavaroiden valmistaja.
Brändit > Naylors

Naylors on tunnettu erityisesti hevosiin ja ratsastukseen liittyvien esineiden ja tuotteiden valmistajana.
Kiistat > Henkilökunnan huono kohtelu

Yritystä on syytetty monesti Ison-Britannian varastohenkilöstön huonosta kohtelusta. Ambulansseja lähtettiin 40 kertaa JD Sportsin Rochdale-varastoon ja Asos’-varastoon 45 kertaa vuonna 2017. Tapaus herätti laajasti huolta työntekijöiden työoloista. Samanlainen tilanne toistui uudelleen vuonna 2019.
Kiistat > Epäilty kilpailulain rikkominen

JD ja Leicester City joutuivat kilpailu- ja markkinaviranomaisen (CMA) tutkinnan kohteeksi väitettyjen kilpailulainsäädännön rikkomusten vuoksi syyskuussa 2021. Tutkimus koski kilpailunvastaisia sopimuksia seuran merkkituotteiden myynnistä Isossa-Britanniassa. Sekä JD Sports että Leicester City sanoivat olevansa "täysin yhteistyössä" CMA:n kanssa.
Kiistat > JD Sportsin ja Footasylumin pääjohtajien salaiset kokoukset

Yrityksen hankittua Footasylumin maaliskuussa 2019 CMA suoritti tutkimuksen ja määräsi sitten yrityksen luovuttamaan Footasylumin sen perusteella, että yhtiön omistus Footasylumissa voisi rajoittaa kilpailua. Yhtiölle ja sen tytäryhtiölle Footasylumille määrättiin yhteensä 4,7 miljoonan punnan sakko sen jälkeen, kun JD Sportsin toimitusjohtaja Peter Cowgill tapasi salaisesti Footasylumin toimitusjohtajan Barry Bownin kahdesti heinä- ja elokuussa 2021 rikkoen sopimusta, ettei kaupallisesti arkaluonteisia tietoja vaihdeta ilman CMA:n suostumusta. Yhden kokouksista väitettiin pidetyn parkkipaikalla Buryssa Suur-Manchesterin osavaltiossa.
Jaana Rinne

Jaana Kristiina Rinne (s. 27. helmikuuta 1958) on suomalainen toimittaja ja sanoittaja. Hänet tunnetaan etenkin sanoittamistaan Clifters-yhtyeen kappaleista. 1980-luvulla Rinne oli perustamassa levy-yhtiötä One Inch Rock yhdessä Ralf Örnin kanssa ja kirjoitti silloin tekstejä muun muassa Frederikille ja Kainkäärmeenpojalle.
Aiheesta muualla

Second Hand Songs - Jaana Rinne
| --- | --- |
Auktoriteettitunnisteet: Taiteenala :  MusicBrainz
Ilja Fomitšov

| Henkilötiedot |
| --- | --- | --- | --- |
Syntymäaika: 14. elokuuta 1982 (ikä 42)
Syntymäpaikka: Almaty, Kazakstanin SNT, Neuvostoliitto
Pelipaikka: puolustaja
Pituus: 193 cm
Seurat
| Vuodet | Seura | O | (M) |
| 1999–2000 | TsSKA-Kairat Almaty | 2 | (0) |
| 2001 | Mangystau Aktau | 18 | (0) |
| 2002 | Zhenis Astana | 7 | (0) |
| 2003 | Ekibastuzets Ekibastuz | 8 | (0) |
| 2003–2004 | TP-47 | 46 | (0) |
| 2005 | Okzhetpes Kokšetau | 28 | (0) |
| 2006–2007 | AC Oulu | 48 | (0) |
| 2008 | TP-47 | 23 | (0) |
| 2009 | FK Taraz | 24 | (0) |
| 2010 | Zhetysu Taldykorgan | 21 | (0) |
| 2011 | AC Oulu | 17 | (0) |
| 2012 | Mash'al Mubarek | 25 | (0) |
| 2013 | Vostok Ust-Kamenogorsk | 7 | (0) |
| 2016–2017 | OLS | 36 | (5) |
| Yhteensä | Yhteensä | 310 | (5) |
Maajoukkue
|  | Kazakstan U21 | – | (–) |
 Seurajoukkueuran tilastot kattavat vain kansalliset sarjat.
Ilja Vladimirovitš Fomitšov, sukunimi usein muodossa Fomitšev (ven. Илья Владимирович Фомичёв, s. 14. elokuuta 1982 Almaty, Kazakstanin SNT, Neuvostoliitto) on uransa lopettanut kazakstanilainen jalkapalloilija. Hän oli pelipaikaltaan keskuspuolustaja.
Fomitšov siirtyi Kazakstaniin kaudeksi 2009–2010 edustaen maansa mestaruussarja FK Tarazia ja FK Zhetysua. Hän palasi AC Ouluun kaudeksi 2011. Vuonna 2012 Fomitšov siirtyi Uzbekistaniin.
Hän on ollut viisi kertaa Kazakstanin maajoukkueessa pääsemättä vielä kentälle.
Aiheesta muualla

Ilja Fomitšev AC Oulun sivustolla[vanhentunut linkki]
Itävallan naisten jääkiekkomaajoukkue

| Itävalta |
| --- | --- |

Liitto:  Itävallan jääkiekkoliitto
Valmentaja:   Alexander Bröms
Eniten otteluita:  Esther Kantor (69)
Eniten maaleja:  Denise Altmann (58)
Eniten pisteitä:  Denise Altmann (121)
IIHF-ranking:  15. (2024)
Ensimmäinen ottelu
  Unkari 4–1  Itävalta (Villach, Itävalta, 31. maaliskuuta 2001)lähde? 
Suurin voitto
  Itävalta 14–0  Romania (Graz, Itävalta, 19. maaliskuuta 2004)lähde? 
Suurin tappio
  Sveitsi 10–2  Itävalta (Romanshorn, Sveitsi, 18. joulukuuta 2009)lähde? 
Itävallan naisten maajoukkue marraskuussa 2012.
Itävallan naisten jääkiekkomaajoukkue edustaa Itävaltaa naisten kansainvälisissä jääkiekko-otteluissa, muun muassa maailmanmestaruuskilpailuissa. Vuonna 2017 Itävallassa oli 600 naisjääkiekkoilijaa, saman verran kuin vuonna 2022, kun vuoden 2024 lopussa heitä oli hieman yli 600. Vuonna 2024 Itävallan naisten jääkiekkomaajoukkue oli Kansainvälisen jääkiekkoliiton IIHF:n ylläpitämällä maailmanrankinglistalla 15. sijalla.
Joukkue sijoitettiin maailmanrankingiin ensi kerran vuonna 2004, sijalle 26., eli kolmanneksi viimeiseksi. Vuodesta 2006 vuoteen 2013 joukkue ei pudonnut yhtään sijaa rankingissa ja vuonna 2017 joukkue oli listalla jo 10. sijalla.
Usealla kaudella maajoukkueessa pelannut Esther Väärälä on naimisissa suomalaisvalmentaja Mika Väärälän kanssa.
Valmennus

Joukkuetta on valmentanut suomalainen Risto Kurkinen. Hänen jälkeensä tehtävässä seurasitoinen suomalainen, Jari Risku. Hänen apuvalmentajansa oli Pekka Hämäläinen, joka on aikaisemmin ollut myös joukkueen päävalmentaja. Riskun jälkeen, kaudesta 2022–2023 alkaen, joukkuetta on valmentanut ruotsalainen Alexander Bröms.
Sijoitukset > Maailmanmestaruuskilpailuissa

2004 – 3. divisioona, 1.
2005 – 2. divisioona, 5.
2007 – 2. divisioona, 4.
2008 – 2. divisioona, 1.
2009 – 1. divisioona, 4.
2011 – 1. divisioona, 4.
2012 – 1. divisioonan A-lohko, 4.
2013 – 1. divisioonan A-lohko, 4.
2014 – 1. divisioonan A-lohko, 5.
2015 – 1. divisioonan A-lohko, 2.
2016 – 1. divisioonan A-lohko, 3.
2017 – 1. divisioonan A-lohko, 2.
2018 – 1. divisioonan A-lohko, 2.
2019 – 1. divisioonan A-lohko, 4.
2020 – 1. divisioonan A-lohkon turnaus peruttiin koronaviruspandemian vuoksi.
2021 – 1. divisioonan A-lohkon turnaus peruttiin koronaviruspandemian vuoksi.
2022 – 1. divisioonan A-lohko, 4.
2023 – 1. divisioonan A-lohko, 3.
2024 – 1. divisioonan A-lohko, 4.
Sijoitukset > Maailmanrankingissa

2004 – 26.
2005 – 25.
2006 – 21.
2007 – 20.
2008 – 19.
2009 – 17.
2010 – 16.
2011 – 15.
2012 – 15.
2013 – 12.
2014, helmikuu – 13.
2014, huhtikuu  – 13.
2015 – 12.
2016 – 11.
2017 – 10.
2018, helmikuu – 10.
2018, huhtikuu – 11.
2019 – 12.
2020 – 14.
2021 – 14.
2022, helmikuu – 13.
2022, syyskuu – 14.
2023 – 13.
2024 – 15.
Aiheesta muualla

Itävallan jääkiekkoliiton sivusto (saksaksi)
Itävalta nationalteamsoficehockeyssä (englanniksi)
Jakob Pöltl

| Jakob Pöltl |
| --- | --- |

Henkilötiedot
Koko nimi:  Jakob Pöltl
Syntynyt: 15. lokakuuta 1995 (ikä 29) Wien, Itävalta
Kansalaisuus:   Itävalta
Koripalloilija
Pelipaikka:  sentteri
Pituus:  213 cm
Paino:  112 kg
Nyk. joukkue:   San Antonio Spurs
Sarja:  NBA
NBA-varaus:  9. varaus 2016 (Toronto Raptors)
Pelaajaura
Yliopistojoukkueet
2014–2016:   Utah Utes
Seurajoukkueet
2013–2014 2016–2018 2016–2017 2018–:   Arkadia Traiskirchen Lions  Toronto Raptors  →  Raptors 905  San Antonio Spurs
Aiheesta muualla
FIBA
Jakob Pöltl (s. 15. lokakuuta 1995 Wien) on itävaltalainen koripalloilija, pelipaikaltaan sentteri. Hän edustaa NBA-seura San Antonio Spursia.
Pöltl pelasi kaksi kautta yliopistokoripalloa Utahin yliopiston joukkueessa. Ennen Utahiin siirtymistään hän pelasi yhden kauden ajan Itävallan Bundesliigassa. Toronto Raptors varasi hänet NBA:han ensimmäisen kierroksen yhdeksäntenä pelaajana vuoden 2016 varaustilaisuudessa. Kahden Toronto-kauden jälkeen Pöltl siirtyi kaudeksi 2018–2019 San Antonio Spursiin.
Laukonhelmi

Laukonhelmi 1910-luvun alussa.
Laukonhelmi (alkuperäiseltä kutsumanimeltään Nykäsen talo) oli Tampereella Laukontorin ja Satamakadun kulmassa (Laukontori 8) sijainnut nelikerroksinen talo, jonka oli rakennuttanut kauppias Heikki Nykänen. Talon suunnitteli rakennusmestari Vihtori Heikkilä, ja se valmistui vuonna 1904. Siinä oli 16 asuinhuoneistoa ja lisäksi muutama myymälätila.
Laukonhelmen arkkitehtuuri edusti alun perin varhaista jugendtyyliä. Se oli ensimmäinen Laukontorille valmistuneista jugendrakennuksista, joista muodostui 1900-luvun alussa Tampereen vaurain asuinalue. Laukonhelmi oli sirorakenteinen, ja sen pinta oli vaaleaksi rapattu. Julkisivussa oli päätykolmioita ja erkkereitä sekä rautakaiteisia parvekkeita, joista avautui näkymä Pyhäjärvelle. Kaikissa asunnoissa oli WC, joissain myös kylpyhuone. Eteisovia koristivat lyijylasit, jotka olivat koristemaalari Jonas Matilaisen tekemiä. Porraskäytävien koristeelliset kaiteet oli valmistanut Dunderbergin konepaja.
Vuonna 1934 rakennuksen ulkomuoto muuttui huomattavasti, kun se Jarl Eklundin suunnitelmien pohjalta pelkistettiin funktionalismin mukaiseksi. Talo purettiin vuonna 1973, ja paikalle tehtiin uusi liike- ja asuinrakennus.
Itävallan Grand Prix 1984

Itävallan Prix 1984 oli Formula 1 -sarjan osakilpailu, joka ajettiin 19. elokuuta 1984 Österreichringilla Itävallassa. Kilpailun voitti McLarenilla ajanut Niki Lauda, jolle voitto oli kauden neljäs.
Aika-ajo

Tällä kaudella McLarenit, Lotukset, Renaultit ja toinen Brabham eli Nelson Piquet olivat muodostaneet seitsikon, joka oli aina kärjessä. Nelson Piquet kiersi 5942 metrin pituisen radan ennätysajassa 1.26,173, sillä irtosi kauden kuudes paalupaikka. Keskinopeudeksi muodostui 248,235 km/h. Alain Prost sai toisen lähtöruudun, vaikka hajotti kisa-autonsa moottorin heti aika-ajon ensimmäisellä kierroksella. Vara-autollaan hän ei pystynyt parempaan. Seuraavat sijat saivat Elio de Angelis, Niki Lauda ja Patrick Tambay.
Keijo Rosberg oli Williamsillaan yhdeksäs. Hän käytti molemmat rengaskerrat heti aika-ajon alussa, sillä jo 20 minuutin jälkeen radalla oli öljyä, eikä nopea kierros silloin enää olisi onnistunut. Öljyläikkiä radalla saivat aikaan turbomoottorit, jotka rikkoutuivat helposti 900 hevosvoimaan asti viritettyinä. Kauden aikana oli harjoituksissa ja kilpailuissa hajonnut jo noin 60 moottoria. Tässäkin aika-ajossa Andrea de Cesaris poksautti Ligierinsä moottorin. Hän jatkoi kuitenkin menoaan levittäen moottorista valuvan öljyn pitkin rataa. Öljyläikkään ajaneilla kuljettajilla ei juuri ollut mahdollisuuksia parantaa aikaansa.
Kilpailu

Kauden 12. MM-osakilpailu ajettiin pilvipoutaisessa säässä 25 asteen lämmössä. Startissa Elio de Angelis jäi seisomaan paikoilleen muiden rynnistäessä liikkeelle. Prost sai parhaan lähdön ja Piquet oli hänen kannassaan. Keijo Rosberg pujotteli onnistuneesti eteenpäin ja oli ensimmäisen kierroksen puolivälissä jo viides. Maalilinjalla heiluivat kuitenkin punaiset liput ja startti ja ensimmäinen kierros mitätöitiin. Keskeyttämisen syynä oli de Angeliksen jääminen lähtöruutuun.
Puolen tunnin tauon jälkeen kilpailu aloitettiin alusta yhdellä kierroksella lyhennettynä. Piquet starttasi kärkipaikalle ja hänen peräänsä säntäsivät Prost, Tambay ja Warwick. Prost osui kuitenkin öljyläikkään ja hän ajoi ulos 28. kierroksella. Oli Laudan vuoro alkaa ahdistella Piquet'ä. Lauda ohitti sisäkaarteen kautta Piquet'n 40. kierroksella. Piquet alkoi jäädä kierros kierrokselta. Viimeisen kymmenen kierroksen ajan Laudan autosta puuttui nelosvaihde, mutta hän pystyi pitämään johtonsa, sillä Piquet'n auton renkaat olivat aivan lopussa.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Niki Lauda | McLaren-TAG | 51 | 1.21.12,851 | 4 | 9 |
| 2 | 1 |  Nelson Piquet | Brabham-BMW | 51 | + 23,525 | 1 | 6 |
| 3 | 27 |  Michele Alboreto | Ferrari | 51 | + 48,998 | 12 | 4 |
| 4 | 2 |  Teo Fabi | Brabham-BMW | 51 | + 56,312 | 7 | 3 |
| 5 | 18 |  Thierry Boutsen | Arrows-BMW | 50 | + 1 krs. | 17 | 2 |
| 6 | 17 |  Marc Surer | Arrows-BMW | 50 | + 1 krs. | 19 | 1 |
| 7 | 28 |  René Arnoux | Ferrari | 50 | + 1 krs. | 15 |   |
| 8 | 25 |  François Hesnault | Ligier-Renault | 49 | + 2 krs. | 21 |   |
| 9 | 10 |  Jonathan Palmer | RAM-Hart | 49 | + 2 krs. | 24 |   |
| 10 | 22 |  Riccardo Patrese | Alfa Romeo | 48 | Polttoaine loppu | 13 |   |
| 11 | 9 |  Philippe Alliot | RAM-Hart | 48 | + 3 krs. | 25 |   |
| 12 | 31 |  Gerhard Berger | ATS-BMW | 48 | Vaihdelaatikko | 20 |   |
| Kesk. | 15 |  Patrick Tambay | Renault | 42 | Moottori | 5 |   |
| Kesk. | 19 |  Ayrton Senna | Toleman-Hart | 35 | Öljynpaine | 10 |   |
| Kesk. | 12 |  Nigel Mansell | Lotus-Renault | 32 | Moottori | 8 |   |
| Kesk. | 7 |  Alain Prost | McLaren-TAG | 28 | Ulosajo | 2 |   |
| Kesk. | 11 |  Elio de Angelis | Lotus-Renault | 28 | Moottori | 3 |   |
| NC | 21 |  Huub Rothengatter | Spirit-Hart | 23 | Ei sijoittunut | 26 |   |
| Kesk. | 23 |  Eddie Cheever | Alfa Romeo | 18 | Moottori | 16 |   |
| Kesk. | 16 |  Derek Warwick | Renault | 17 | Moottori | 6 |   |
| Kesk. | 26 |  Andrea de Cesaris | Ligier-Renault | 15 | Polttoaineen syöttö | 18 |   |
| Kesk. | 6 |  Keke Rosberg | Williams-Honda | 15 | Ajettavuus | 9 |   |
| Kesk. | 5 |  Jacques Laffite | Williams-Honda | 12 | Moottori | 11 |   |
| Kesk. | 30 |  Jo Gartner | Osella-Alfa Romeo | 6 | Moottori | 22 |   |
| Kesk. | 24 |  Piercarlo Ghinzani | Osella-Alfa Romeo | 4 | Vaihdelaatikko | 23 |   |
| DSQ | 4 |  Stefan Bellof | Tyrrell-Ford | 0 | Hylättiin |  |   |
| DNQ | 3 |  Stefan Johansson | Tyrrell-Ford |   | Karsiutui |   |   |
Muuta

Paalupaikka: Nelson Piquet – 1.26,173
Nopein kierros: Niki Lauda – 1.32,882 (kierroksella 23)
Gerhard Bergerin ensimmäinen Grand Prix
Niki Laudan 20:s kilpailun nopein kierros
Formula 1-sarjan historian 400. osakilpailu
Tilanne kuljettajien MM-sarjassa

| Sija | Kuljettaja | Pisteet |
| --- | --- | --- |
| 1 | Niki Lauda | 48 |
| 2 | Alain Prost | 43,5 |
| 3 | Elio de Angelis | 26,5 |
| 4 | René Arnoux | 24,5 |
| 5 | Nelson Piquet | 24 |
| 6 | Derek Warwick | 23 |
| 7 | Keke Rosberg | 20 |
| 8 | Michele Alboreto | 15 |
| 9 | Patrick Tambay | 9 |
|   | Nigel Mansell | 9 |
| 11 | Ayrton Senna | 8 |
| 12 | Teo Fabi | 6 |
| 13 | Jacques Laffite | 4 |
| 14 | Thierry Boutsen | 3 |
|   | Eddie Cheever | 3 |
|   | Riccardo Patrese | 3 |
| 17 | Andrea de Cesaris | 2 |
|   | Piercarlo Ghinzani | 2 |
| 19 | Marc Surer | 1 |
Poliittinen kirjo

Poliittinen kirjo on tapa kuvata eri poliittisten aatteiden edustajia sijoittaen heitä erilaisille akseleille. Perinteisin jako on vasemmistoon ja oikeistoon, eräs monipuolisempi on Nolanin kartta.